**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 645**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Подготовка на придружаващи документи във връзка с Искане за авансово плащане по Договор за безвъзмездна финансова помощ № Д-33-48/21.10.2021 г. (програма „Опазване на околната среда и климатични промени“, финансирана от Финансовия механизъм на Европейското икономическо пространство 2014-2021, проект „Променяме се с климата“) с бенефициент Средно училище „Цветан Радославов“ – гр. Свищов

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), във връзка с писмо с Вх. № 1159/24.11.2021 г. от директора на Средно училище „Цветан Радославов“ – гр. Свищов относно изготвянето на Искане за авансово плащане по Договор за безвъзмездна финансова помощ (БФП) № Д-33-48/21.10.2021 г., в изпълнение на изискванията на „Ръководство за изпълнение на проекти по програма „Опазване на околната среда и климатични промени“, финансирани от Финансовия механизъм на Европейското икономическо пространство 2014-2021“ и предложение с Вх. № 1164/25.11.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. ОДОБРЯВА текста на Запис на заповед (Приложение II.2.2) като обезпечение на стойността по Искане за авансово плащане от Средно училище „Цветан Радославов“, гр. Свищов – бенефициент по програма „Опазване на околната среда и климатични промени“, финансирана от Финансовия механизъм на Европейското икономическо пространство 2014-2021, проект „Променяме се с климата“, Договор за БФП № Д-33-48/21.10.2021 г.
2. УПЪЛНОМОЩАВА директора на Средно училище „Цветан Радославов“ – гр. Свищов, в качеството на бенефициент, да издаде и подпише Запис на заповед като обезпечение на стойността по Искане за авансово плащане, *без протест и разноски, без никакви възражения и без такси и удръжки от какъвто и да било характер*, в полза на Министерство на околната среда и водите (МОСВ) – програмен оператор по програма „Опазване на околната среда и климатични промени“ на ФМ на ЕИП 2014-2021 г., за сума в размер на 167 522,72 лв. (сто шестдесет и седем хиляди петстотин двадесет и два лева и 72 стотинки), представляваща стойността на авансовото плащане по Договор за БФП № Д-33-48/21.10.2021 г., *платим на предявяване, със срок за предявяване за плащане – до 21.12.2023 г.*

3. ВЪЗЛАГА на директора на Средно училище „Цветан Радославов“ – гр. Свищов, в качеството на бенефициент, да подписва всички необходими документи и да извършва всички необходими фактически и правни действия относно изготвянето на Запис на заповед като обезпечение на стойността по Искане за авансово плащане по Договор за БФП № Д-33-48/21.10.2021 г., съгласно изискванията на МОСВ – програмен оператор по програма „Опазване на околната среда и климатични промени“ на ФМ на ЕИП 2014-2021 г.

**МОТИВИ:** Във връзка с изпълнението на Договор за БФП № Д-33-48/21.10.2021 г. по проект „Променяме се с климата“ с бенефициент Средно училище „Цветан Радославов“ – гр. Свищов (второстепенен разпоредител с бюджет) и съгласно изискванията на „Ръководство за изпълнение на проекти по програма „Опазване на околната среда и климатични промени“, финансирани от Финансовия механизъм на Европейското икономическо пространство 2014-2021“, издаването на Запис на заповед в полза на МОСВ е необходимо условие за депозирането на Искане за авансово плащане.

Съгласно т. 4.2.1 „Авансово искане за плащане“ от „Ръководство за изпълнение на проекти по програма „Опазване на околната среда и климатични промени“, финансирани от Финансовия механизъм на Европейското икономическо пространство 2014-2021“, бенефициентът може да поиска авансово плащане чрез ИСУН 2020 по образец, съдържащ се в системата, след подписване на Договора за безвъзмездна финансова помощ. Бенефициентът дължи предоставянето на банкова гаранция/запис на заповед (приложение II.2.1. Форма на банкова гаранция или приложение II.2.2. Запис на заповед) за обезпечение на цялото авансово плащане.

Записът на заповед е ценна книга, писмено обещание за безусловно плащане. Записът на заповед е форма на писмено, доброволно и предварително уреждане на финансови отношения между лица.

Записът на заповед е уреден в гл. 31 от Търговския закон. Легална дефиниция липсва. В практиката е прието под Запис на заповед да се разбира безусловно писмено обещание на едно лице-издател (платец) да плати на друго лице-поемател фиксирана сума пари на определен падеж или на негова заповед. Разпоредбите за запис на заповед се съдържат в чл. 535-538 от Търговския закон, а при липса на такива, се прилагат тези на менителницата, доколкото са съвместими с естеството им.

Лицата, обвързани със записа на заповед, са:

* Издател – лицето, издател на записа на заповедта, което същевременно е и платец по нея;
* Поемател – лицето-кредитор, на което следва да се плати.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/